
AVIZ

asupra propunerii legislative pentru modificarea  Legii 142/2004 privind modificarea art.2 din Ordonanţa Guvernului nr.66/1999 pentru aderarea României la Convenţia cu privire la suprimarea cerinţei supralegalizării actelor oficiale străine, adoptată la Haga la 5 octombrie 1961
Cu adresa nr. PL.-x 199 din 2 aprilie 2007, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu propunerea legislativă pentru modificarea Legii 142/2004 privind modificarea art.2 din Ordonanţa Guvernului nr.66/1999 pentru aderarea României la Convenţia cu privire la suprimarea cerinţei supralegalizării actelor oficiale străine, adoptată la Haga la 5 octombrie 1961.

In urma examinării propunerii legislative în şedinţa din 12.04.2007, Comisia, cu unanimitate de voturi, propune întocmirea unui aviz favorabil cu următorul amendament:
Art. 21 va avea următorul conţinut:

„Art. 21. – Plata taxelor aferente apostilei se poate face prin orice modalitate prevăzută de Ordonanţa Guvernului nr. 92/2003 privind Codul de procedură fiscală, cu modificările şi completările ulterioare.”
	PREŞEDINTE,

Mihai Nicolae Tănăsescu 
	SECRETAR,

Radu Cătălin Drăguş

Roşu Gica     

